|  |  |
| --- | --- |
| **Ime projekta** | **Telesnica – kako prepoznati trgovanje z ljudmi in se mu izogniti?** |
| **Podatki o nevladni oz. humanitarni organizaciji** | **Društvo Ključ – center za boj proti trgovini z ljudmi**  **p.p. 1646, 1001 Ljubljana**  [**info@drustvo-kljuc.si**](mailto:info@drustvo-kljuc.si)  [**www.drustvo-kljuc.si**](http://www.drustvo-kljuc.si)  [**https://www.facebook.com/drustvo.kljuc/**](https://www.facebook.com/drustvo.kljuc/) |
| **Odgovorna oseba** | Polona Kovač – nosilka projekta |
| **Čas izvedbe** | 1. 4. 2019 – 18. 11 2019 |
| **Kratek opis in povzetek rezultatov projekta** | V okviru projekta Telesnica smo izvedli **11 preventivnih delavnic v vzgojnih zavodih, mladinskih domovih in stanovanjskih skupinah po Sloveniji,** ki se jih je udeležilo **144 otrok.**  Izvedli smo tudi **52 delavnic v srednjih šolah po Sloveniji**, od tega 5 dvournih, ki se jih je udeležilo **1300 otrok. Od tega smo** 26 preventivnih delavnic izvedli v okoljih, kjer je bolj prisotna romska skupnost.  V okviru projektov Vijolica in Telesnica smo sodelovali v 5 medijskih prispevkih, kjer smo se dotikali tako problematike otrok kot odraslih žrtev trgovanja z ljudmi; objave so bile v regijah, kjer je več romske populacije. Sodelovali smo v dveh radijskih oddajah, eni specifično namenjeni Romski populaciji po celotni Sloveniji, druga pa je oddaja na Radiu Celje. Dodali smo tudi poseben prispevek za romski časopis, ki je izšel v Murski Soboti in bil elektronsko distribuiran tudi preostalim romskim skupnostim po Sloveniji.  Skupaj z Društvom Mozaik smo na bazenu Kodeljevo organizirali druženje z **10 mladostnicami iz ranljivih skupin** (romski otroci, otroci migrantov). Na neformalen način smo se z njimi pogovorili o izbiri nenasilja ter o različnih oblikah izkoriščanja in jim razdelili vizitke ter zapestnice.  Sodelovali smo tudi pri organizaciji in izvedbi okrogle mize v Celju, ki se je je udeležilo **100 mladostnikov in mladostnic**.  **Skupno smo torej dosegli 1554 otrok po celotni Sloveniji**.  24. 6. smo na Prešernovem trgu postavili stojnico in mimoidoče informirali o izbiri nenasilja in preprečevanju trgovanja z ljudmi, 11. 9. pa smo to počeli na festivalu nevladnih organizacij Lupa.  Izdelali smo informativne vizitke, ki vsebujejo osnovne informacije o trgovini z ljudmi ter pomembne kontaktne informacije ter silikonske zapestnice s sloganom #protitrgovinizljudmi v dveh barvah, ki so jih prejeli udeleženci delavnic in obiskovalci stojnice.  Prejeli smo tudi nekaj izdelkov, ki smo jih delili na naši Facebook strani (3098 sledilcev) ter na Instagramu Društva Ključ, ki ima trenutno 497 sledilcev. |
| **Celotna vrednost projekta** | 7.500,00 EUR |
| **Odobrena sredstva Urada za komuniciranje** | 6.000 EUR |
| **Vrednost prostovoljskega dela** | 1.500,00 EUR |